text: Mand dræbt af træ i Flensborg
  28 oktober 2013 kl. 18.12
  Stormen har krævet sit første dødsoffer i Danmark. Og i Flensborg har en mand ligeledes mistet livet på grund af uvejret. Han blev ramt af eet væltende træ.
  I Gilleleje skyldes ulykken, at en husgavl væltede.
  Det kostede en mand livet, mens en anden person blev kvæstet, oplyser Nordsjællands Politi.
  I Flensborg mistede en mand livet, da han blev ramt af et træ, skriver Flensborg Avis.
  Det voldsomme uvejr har også andre steder haft konsekvenser med 
  kvæstede personer.
  Således er en kvinde kommet alvorligt til skade i Sønderjylland.
  Kvinden blev fanget under et nedstyrtet tag i Halk ved Haderslev, oplyser Syd- og Sønderjyllands Politi mandag sidst på eftermiddagen.
  Kvinden er 57 år, lyder det fra politiet. De pårørende er blevet underrettet.
  På Fyn brækkede en mand benet, da et udhustag fløj af og ramte ham. Det skete i Hesselager, oplyser politiet.
  Og i Brøndby kom en kvinde til skade på grund af "flyvende genstande" fra bygningsrenovering, lyder det fra politiet.
  
  13 på sygehuset
  I Syd- og Sønderjylland oplyser politiet, at sygehuset i Kolding behandler én svært tilskadekommen, mens 13 er blevet lettere kvæstet. Vejle Sygehus melder om én lettere tilskadekommen.
  